NÁVRH
UZNESENIE VLÁDY SLOVENSKEJ REPUBLIKY
č. ...
z ...

k Záverečnej správe k informačnému systému Jednotný informačný 
systém na sledovanie legislatívneho procesu 

Číslo materiálu:		
Predkladateľ:	podpredseda vlády a minister spravodlivosti Slovenskej republiky 	
Vláda

A.	schvaľuje 

Záverečnú správu k projektu Jednotný informačný systém na sledovanie legislatívneho procesu. 

B.	ukladá  

členom vlády
predsedom ostatný ústredných orgánov štátnej správy 

B.1.	určiť administrátora inštitúcie pre Portál právnych predpisov a predložiť Ministerstvu spravodlivosti Slovenskej republiky kontaktné údaje v rozsahu meno, priezvisko, titul, telefónne číslo, e-mailova adresa. 

	do 29. februára 2008

B.2. 	zabezpečovať aktualizáciu údajov v databázach Jednotného informačného systému na sledovanie legislatívneho procesu, ktoré sa týkajú príslušného ministerstva alebo iného ústredného orgánu štátnej správy. 

trvalá úloha, termín vyhodnotenia plnenia 31. január nasledujúceho roku 

B.3. 	poskytnúť alebo sprístupniť Ministerstvu spravodlivosti Slovenskej republiky platné a účinné výnosy a opatrenia, ktoré boli v Zbierke zákonov Slovenskej republiky uverejnené formou oznámenia o ich vydaní, a to v úplnom znení, vrátane ich noviel v elektronickej podobe vo formáte textov. 

		do 31. marca 2008 

podpredsedovi vlády a ministrovi spravodlivosti Slovenskej republiky 

B.4. 	zabezpečiť uvedenie Jednotného informačného systému na sledovanie legislatívneho procesu do pilotnej prevádzky. 

1.	apríla 2008  

B.5. 	zabezpečiť uvedenie Jednotného informačného systému na sledovanie legislatívneho procesu do ostrej prevádzky. 

1.	septembra 2008  

B.6.	v súlade s úlohou B.5. vypracovať a predložiť na rokovanie vlády Slovenskej republiky návrh na zmenu a doplnenie Legislatívnych pravidiel vlády Slovenskej republiky schválených uznesením vlády Slovenskej republiky z 8. apríla 1997 č. 241 v znení neskorších zmien a doplnení.

		do 31. júla 2008

vedúcemu Úradu vlády Slovenskej republiky 

B.7. 	zadefinovať e-mailové adresy poradných orgánov vlády Slovenskej republiky a poskytnúť ho Ministerstvu spravodlivosti Slovenskej republiky na účely zasielania oznámení v rámci Jednotného informačného systému na sledovanie legislatívneho procesu. 

		do 29. februára 2008

C.	odporúča   

guvernérovi Národnej banky Slovenska 

C.1.	spolupodieľať sa na realizácii projektu Jednotný informačný systém na sledovanie legislatívneho procesu v rozsahu úloh B.1., B.2. a B.3. 

Vykonajú:	členovia vlády   
	predsedovia ostatných ústredných orgánov štátnej správy  
                 
Na vedomie:	predseda Národnej rady Slovenskej republiky 
		guvernér Národnej banky Slovenska